Kõige uuenduslikum on Hektori sõnul  kompaktne lineaarkiirendi CLIC  (Compact Linear Collider). Sirge kujuga kiirendi kasutab väga uudset tehnoloogiat, millest tulenevad ka paljud  probleemid. Tehnoloogia pole veel eriti testitud ja uudse tehnoloogia puhul on ka väga keeruline hinnata seadme maksumust. See-eest võimaldaks CLIC kiirendada osakesi palju suuremate energiateni kui ILC. CLICi oletatav maksumus on umbes 10 miljardi dollarit. Ka selle kiirendi valmimine võiks tulla kõne alla pärast 2020. aastat.